Document ID: 32000D0605

32000D0605
L 258/36
JURNALUL OFÍCIAL AL UNIUNII EUROPENE
DECIZIA COMISIEI
din 26 septembrie 2000
de modificare a Deciziei 96/603/CE de stabilire a listei de produse care aparțin claselor A „Fără contribuție la foc” prevăzute în Decizia 94/611/CE de punere în aplicare a articolului 20 din Directiva 89/106/CEE a Consiliului privind produsele pentru construcții
[notificată cu numărul C(2000) 2640]
(Text cu relevanță pentru SEE)
(2000/605/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/106/CEE a Consiliului din data de 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/CEE (2), în special articolul 20,
întrucât:
(1)
Decizia 96/603/CE a Comisiei (3) a stabilit o listă de produse care aparțin claselor A „Fără contribuție la foc” prevăzute în tabelele 1 și 2 din anexa la Decizia 94/611/CE a Comisiei (4), care a descris sistemul european de clasificare ce permite să se exprime reacția la foc a produselor pentru construcții.
(2)
Decizia 94/611/CE a fost înlocuită de Decizia 2000/147/CE (5) a Comisiei, care nu se referă la clasele A, fiind astfel necesară o modificare a Deciziei 96/603/CE.
(3)
Măsurile menționate de prezenta decizie sunt în conformitate cu avizul Comitetului permanent pentru construcții,
ADOPTĂ PREZENTA DECIZIE:
Articolul 1
Decizia 96/603/CE se modifică după cum urmează:
1.
în articolul 1, primul paragraf se înlocuiește cu textul următor:
„Materialele și produsele fabricate din acestea care sunt cuprinse în anexa la prezenta decizie se clasifică, pe baza nivelului lor scăzut de combustibilitate și sub rezerva condițiilor stabilite în anexă, în clasele A1 și A1FL, în conformitate cu tabelele 1 și 2 din anexa la Decizia 2000/147/CE.”;
2.
anexa se modifică după cum urmează:
(a)
titlul se înlocuiește cu următorul text:
„Materialele care trebuie considerate ca aparținând claselor de reacție la foc A1 și A1FL prevăzute în Decizia 2000/147/CE fără testare prealabilă.”;
(b)
notele generale se modifică după cum urmează:
(i)
în primul și al treilea paragraf, termenii „clasele A” se înlocuiesc cu termenii „clasele A1 și A1FL”;
(ii)
în primul și al patrulea paragraf „(în funcție de valoarea cea mai mică)” se înlocuiește cu „(în funcție de valoarea cea mai strictă)”.
Articolul 2
Prezenta decizie se adresează statelor membre.
Adoptată la Bruxelles, 26 septembrie 2000.

Labels: 1
20
7
3
9
0